Előterjesztés Zalakaros Város Önkormányzata Képviselőtestülete 2020. július 02-án tartandó ülésére
Napirend címe: Zalakaros város településrendezési eszközeinek módosítása a kiemelt 
                             fejlesztési területté nyilvánított terület – Felsőhegy 2075-2080 hrsz-ú 
                             telkek – eljárás felfüggesztés

Az előterjesztést készítette: Klie Zoltán főépítész

Tisztelt Képviselőtestület!

Zalakaros Város Önkormányzat Képviselő-testülete a 324/2018. (XII. 13.) számú határozatában döntött arról, hogy a Felsőhegy 2075 – 2080 hrsz.-ú ingatlanokat érintően kezdeményezi Kb-ü (különleges beépítésre nem szánt üdülőterület) övezetté nyilvánítását.
A rendezési terv jóváhagyási folyamata során két államigazgatási szerv is jelezte, hogy a terület átminősítéséhez környezeti vizsgálatot kell készíttetni.

A Felsőhegy 2075 – 2080 hrsz.-ú telkek tulajdonosait megnyilatkoztattuk, hogy hozzájárulnak-e a néhány államigazgatási szerv által utólagosan kért környezeti hatástanulmány elkészíttetéséhez. Ennek teljes összege: 495.000,- Ft, egy telekre jutó költség 82.500,- Ft.
A mellékelt térképen berajzoltam, hogy ki vállalja a rá eső költséget (1 tulajdonos), kik nem vállalják (3 tulajdonos), ahova nem írtam semmit, azok nem válaszoltak.
Erre tekintettel a következő kérdésről kell dönteni:
· Az önkormányzat leállítja / felfüggeszti a felsőhegyi rendezési tervmódosítás munkálatait.

A leállítást egyelőre nem javaslom, mert akkor egy újabb kezdeményezés esetén a 2019. március 15.-én hatályba lépett 2018. évi CXXXIX. sz. Magyarország és egyes kiemelt térségeinek területrendezési tervéről (MaTrT) szóló törvény alapján erre már nem lenne lehetőség. A rendezési tervmódosítást az önkormányzat 2018.-ban indította, így a módosítás még a régi Balatoni törvény előírásai szerint végig vihető lenne. Ezért a felfüggesztés a jó megoldás, mert akkor egy záros határidőn belül (pl. 1. év) újra folytatható a rendezési tervmódosítás folyamata.

Határozati javaslat:
Zalakaros Város Önkormányzat Képviselőtestülete – mivel az érintett ingatlan tulajdonosok nem járulnak hozzá az utólag felmerült környezeti vizsgálat készítés költségeihez – 1 évre felfüggeszti a rendezési tervmódosítás munkálatait. Egyben felhatalmazza a Polgármestert, hogy erről értesítse az érintett feleket.
Határidő:             2020. július 31.
Felelős:               Novák Ferenc polgármester
Operatív felelős: Klie Zoltán főépítész
Zalakaros 2020. június 24.                                                                                                                   
Novák Ferenc                                                                                                                    
 polgármester

Gazdasági Bizottság és a Humánpolitikai és Ügyrendi Bizottság határozata:

A bizottság javasolja a képviselőtestület számára az előterjesztés szerinti határozati javaslat elfogadását azzal a kiegészítéssel, hogy a képviselőtestület kérje fel a polgármestert és a főépítészt, hogy keressék meg a Balaton-felvidéki Nemzeti Park igazgatóját a környezetvédelmi hatásvizsgálat szükségességének felülvizsgálata miatt.


1. sz. melléklet:

